السلام عليكم ورحمة الله وبركاته. السلام علينا وعلى عباد الله الصالحين يا رب اشرح لي صدري ويسر لي امري واحلل وقتها من لساني يفقهوا قولي اللهم اهدنا واهد بنا واجعلنا سببا لمن اهتدى. اللهم ارني الحق حقا وارزقنا اتباعه وارنا الباطل باطلا وارزقنا اجتنابه وفضل منك
رب العالمين. اللهم صل وسلم وزد وبارك على سيد الخلق وخليل الحق محمد ابن عبد الله. وعلى اله وصحبه ومن والاه ومن تاب هديه واستن بسنته وزاء وسار على نهجه واقتفى اثره
يوم الدين. اللهم امين آآ بصراحة النهاردة ما حبتش ادخل في موضوع جديد آآ فضلت ان انا لان جت اسئلة كتير بخصوص الحلقات اللي فاتت آآ حبيت ان انا كنوع من انواع التواصل مع حضراتكم ان انا اتكلم عن الاسئلة آآ اهم الاسئلة اللي جات لي. تمام؟ سواء جات لي على جت على
يوتيوب سواء جت على صفحة آآ آآ دكتور فاضل سواء جات لي على آآ صفحتي الشخصية. ايا كان جمعت اهم الاسئلة اللي وردتني بما يتناسب مع الوقت المتاح في في الحلقة. وان شاء الله رب العالمين جهزت تقريبا ست اسئلة
فارجو ان انا اوفق يعني في الاجابة وان شاء الله رب العالمين الحلقة تبقى خفيفة. ما تبقاش طويلة. وفي نفس الوقت تبقى فيها افادة مش مجرد اه حلقة ضايعة طيب اه السؤال الاول
السؤال الاول كان جاي من الاخ سمير فارس. آآ بيقول لي كيف تتحدث عن معجزة القرآن اللغوية باللهجة؟ هذا عار وشنار فهو يقصد ان انت تتكلم عن معجزة القرآن اللغوية. فازاي تتكلم عن الاعجاز اللغوي وانت نفسك ما بتتكلمش بالفصحى؟ انت بتتكلم باللهجة العامية. اه
طيب السؤال ده مهم لانه اتكرر كتير جدا على مدى السنين اللي الواحد اشتغلها في الدعوة سواء مع برنامج هبت رجلك مع برنامج تشغل مخك مع برنامج آآ اعرف صاحبك. آآ في الحلقات اللي الرد على الناس اللي كانوا
بيتكلموا شبهات او بيتكلموا في حاجات اسلامية بالباطل. فكنا لما بنرد عليهم ناس كتير قوي من الشباب يقولوا لنا مش كتير قوي هو بعض الشباب يجي يسألوا طب انتم ليه بتتكلموا بالعامية؟ ليه ما تتكلموش بالفصحى علشان نقدر نفهمكم؟ احنا معظم
الناس اللي بيسمعوكم من برة مصر طيب الاجابة كالاتي بغض النزر بس عن موضوع عار وشنار والتهويل اللي في الموضوع اللي حضرتك عملته. خليني افهمك ليه احنا بنتكلم باللغة باللهجة العامية
مبدئيا ان اصحاب الشبهات لما بيعرضوا شبهاتهم بيعرضوها باللهجة العامية وللاسف معظم المتصدرين للشبهات ضد الاسلام تمام؟ او اللي بيتكلموا بالباطل في الاسلام معظمهم بيتكلموا باللهجة العامية المصرية. للاسف فبيتلقاها منهم
المثقف والعامي. وبيفهمها عنهم المثقف والعامي. وبيتناقلها اصحاب الاهواء حتى لو هم كانت بلهجة باللهجة المصرية. اصحاب الاهواء بقى من اي بلد تانية يروحوا واخدين الكلام ده ويصيغوه باسلوبهم وبلهجتهم الخاصة للعوام
الشبهات اصلا موجهة للعوام عشان كده احنا لازم لما نتكلم نتكلم احنا كمان ونرد بنفس اللهجة عشان برضو يفهم مننا ويسمعنا ويفهم عنا المثقف والعامل من الطبيعي ان الدواء يعطى على قدر البلاء
ده اولا. ثانيا الله عز وجل قال وما ارسلنا من رسول الا بلسان قومه ليبين له فمش معقولة يبقى احنا في العموم بنتكلم باللهجة العامية تمام المخاطبين اللي احنا بنوجه لهم الخطاب عوام
ونيجي نكلمهم بالفصحى. يبقى احنا كده ايه فرقنا ما بين الخطاب وما بين المخاطبين تمام تالت حاجة ان اللهجة المصرية شئنا ام ابينا هي مفهومة للغالبية العظمى ان لم يكن كل المتحدثين بالعربية
كل الدول العربية بيفهموا اللهجة المصرية بسبب بقى الاعلام بسبب الافلام بتاعة زمان بسبب يعني ايا كانت الاسباب بس اللهجة المصرية هي اعم لهجة مستخدمة او على الاقل مفهومة بين العرب
رابعا زي ما قلت من شوية ان خطابنا مش موجه لطلبة العلم بس احنا خطابنا موجه للعوام في الاساس مخطط موجه للعوام. فلازم يكون في متناول العوام. لازم يكون واضح للعوام
تمام فجزاكم الله خيرا بارك الله في حرصك ولكن في غير هذا المقام فلكل مقام مقال طيب السؤال التاني من الاخ محمود حمص آآ بيقول السبيكة التي في سورة العصر
هي قسم وجواب القسم واستثناء وهي سبيكة طبيعية يستطيع الانسان صياغته والله تحدى الانسان تحدى الناس بصورة من مثله هل من الممكن توضيح نقطة المقصود بالتحدي ولو بصورة واحدة بارك الله بك؟ وجعله في ميزان حسناتك. طيب يا اخي محمود جزاك الله خيرا. بص يا حبيبي احنا قلنا ان
الاعجاز اللغوي في القرآن او اعجاز القرآن اللغوي مش بالسليكة بس. احنا قلنا ان هو السبائك الالفاز المصطلحات والتراكيب والتعبيرات والصور وحاجات كتير قوي هنذكرها ان شاء الله تمام؟ فكل دي جوانب اللغة القرآنية
فكل واحد فيهم كلهم مجموعهم هو المتحدى به. يعني التحدي بمجموع الجوانب اللغوية تجديدية. مش بجانب واحد منها. تمام؟ وقلنا كمان ان كل الجوانب دي كل واحد فيهم متحقق فيها اربع معايير. الجدة ان هو
في حاجات جديدة ان هو جاء جديد. رقم اتنين ان هو جاء كثيف. جاءت مظاهر التجديد فيه بكثافة تعجز البشر رقم تلاتة ان جاء مستساغ وجاء مستوعب تلاتة واربعة جاء مستساغ وجاء مستوعب يعني العربي
العامي بمجرد ما يسمعه هيفهمه ويعرف ايه المقصود به طيب آآ فزي ما قلنا ان مجموع مجموعة تحدي او التحدي القرآني تحدي اللغوي القرآني او اعجاز الاعجاز اللغوي القرآن بمجموع الجوانب التجديدية دي. وكل منهم بتحقق الاربع معايير اللي ذكرناهم
طيب آآ السؤال التالت آآ جاي لي على الخاص من اخونا بلال آآ بيقول ما هو وجه الاعجاز في الاستدلال على كثافة السبائك القرآنية التي تناولتموها في الحلقة السابعة فالانسان يستطيع الاتيان بسبائك جديدة لو اراد
فاين الوجه المعجز في ذلك؟ طيب بص يا بلال احنا قلنا ان السبائك اللغوية هي القوالب اللغوية اللي بيستخدمها العرب في لغتهم الادبية تمام؟ وقلنا وضربنا مثال بسبائك الشعر وقلنا ان الدكتور احمد بسام السياعي قال ان ان مجموعهم في البحور الستاشر هي بضع عشرات
من السبائك. وطبعا السبائك دي قلنا ان هي معروفة ومشهورة ما بين العرب. جميل فانت بقى لما تبقى عاوز اخترع او تجيب سبيكة جديدة. يعني معنى كده انك انت هتخالف كل من سبقك
كل السبائق السبائك السابقة انت هتخالفها كلها. تمام؟ يبقى انت لازم عليك رقم واحد انك انت تعمل اقراء تام لكل النصوص الادبية تجيب كل النصوص الادبية اللي سبقتك. ده رقم واحد. رقم اتنين تعمل حصر لكل
سبائك اللغوية السابقة. رقم تلاتة تتحدى كل الادباء السابقين بانك انت تخترع سبيكة جديدة لا تماثل او لا تطابق اي سميكة آآ استخدموها قبل كده تمام كده؟ جميل كل ده طبعا عشان تجيب سبيكة واحدة جديدة
كل ما تعوز بقى تخترع سبيكة جديدة هتعمل كل اللي فات ده بس مع اضافة بسيطة سيكة هي انك انت لما هتتحدى المرة التانية فانت بتتحدى نفسك انت مش بتتحدى قدراتهم
لأ ده انت بتتحدى قدراتك انت كمان تمام تخيل مثلا مثلا تخيل واحد بيلعب في رياضة اولمبية مثلا او او في اي في اي مجال بيلعب على الرقم القياسي. تمام؟ نقول ان انت علشان تجيب الرقم القياسي ده فيه تحدي لكل الناس اللي سبقتك
كل الناس اللي سبقوك. تمام؟ فانت هتقدر تجيب وحش ياللا عاش شغال لحد ما تقدر تجيب آآ وليكن مسلا في الجري تمام؟ فانت قدرت تكسر الرقم القياسي للناس اللي سبقوك
حلو جدا تمام طيب المرة اللي بعدها عاوز انت بقى تكسر الرقم القياسي التاني. فهتعمل ايه؟ انت مش بتتحدى الناس اللي ساقوك بس ده انت بتتحدى كمان قدراتك السابقة تمام فانت ان كنت في المرة الاولانية جبت اخرك فانت في المرة التانية هتجيب اخر اخرك
طيب لو مرة كمان لو عايز تتحدى نفسك تتحدى على الرقم القياسي تالت مرة او مرة كمان بعدها اخرك هيبقى كم رقم؟ لحد امتى هتفضل تكسر ارقامك القياسية السابقة. اللي هو انت
انت مش بس بتتفوق على من سبقوك؟ لأ ده انت في كل مرة مش بس كمان بتحافز على على الصدارة. ده انت كل مرة بتتحدى نفسك. يعني انت بتكسب نفسك
بتغلب بتفوق قدراتك السابقة طيب فانت حتى لو قدرت تعمل ده مرتين تلاتة اربعة على الاعتبار على الافتراض الجدلي يعني. مش هتقدر تعمل اكتر من كده فعمرك مسلا ما هتقدر تعمل زي القرآن
ليه ؟ هاقول لك ليه ان انت لما تجيب زي القرآن بالاف السبائك اللغوية الجديدة. كانك كسرت الرقم القياسي بتاعك. الاف المرات المتتالية طبعا زي ما قلنا قبل كده ان ده
وزي ما يمكن المثال واضح ان ده مستحيل فمستحيل يعني يفوق قدرات البشر يفوق قدرات البشر يعني يعجز البشر. اعجاز لقدرات البشر الاعجاز بقدر البشر لقدرات البشر هوية هو ده معنى المعجزة اصلا
تمام؟ طيب احنا قبل كده اتكلمنا عن اه موضوع كثافة السبائك اللغوية في القرآن الكريم ووضحناها وقلنا ان الصفحة الواحدة بيكون فيها سبائك لغوية جديدة وكتير. ضربنا بالمثال باول صفحة كاملة من آآ من سورة البقرة
بتشمل عشر ايات من ستة لستاشر. وقلنا ان فيها تلاتة وعشرين آآ سبيكة جديدة منهم اربعة اتكرروا احنا هنشيل الاربعة والاربعة اللي اتكرروا فيبقى احنا دلوقتي بنتكلم او ممكن نشيل المكرر بس فاحنا دلوقتي بنتكلم عن كام؟ عن تسعتاشر سنة
ابيكا جديدة خلاص ازا كان سبعتاشر تسعتاشر سبيكة جديدة في عشر ايات طيب لو قلنا بالافتراضي الجدلي تعالى بقى يعني يعني ده كثافة السبائك في الصفحة الواحدة. طيب هنقول كده بقاعدة الاحتمالات البسيطة وبالافتراضات الجدلية. في القرآن عندنا كم اية؟ ستلاف تلتمية ستة وتلاتين
اية تقريبا خلاص هنقول ان عندنا ايات طويلة الاية الواحدة بيكون فيها كزا سبيكة وعندنا ايات قصيرة في الاجزاء الاخيرة الايات القصيرة دي ممكن تبقى السبيكة الواحدة جايبة كزا اية
فخلينا في المتوسط هنقول ان عدد السبائك يساوي عدد الايات. تمام كده الافتراض ده هنقول ان عدد السبائك عدد السبائك القرآنية ستلاف تلتمية ستة وتلاتين سبيكة جميل جدا طيب آآ
لما نقول ان احتمال ان يكون السبيكة دي يا اما جديدة يا اما مستخدمة مسبقا طيب او مكررة في القرآن قبل كده يعني يا اما مستخدمة في اللغة البشرية يا اما مكررة في القرآن
هنقول ان خليها فبنتكلم دلوقتي يعني خمسين في المية وخمسين في المية عشان تعلموا العربية فهنقول ان عندنا كده نص سبائك القرآن نص سبقك القرآن لم يسبق بها وآآ لم تتكرر حتى في القرآن تاني
خلاص كده؟ فاحنا دلوقتي بنتكلم عن مش مش ست الاف بقى بنتكلم عن حوالي تلتلاف مية وشوية. خلاص فتخيل معي ان انا بنتكلم على تلتلاف سبيكة لغوية جديدة غير مكررة وغير موجودة في لغة العرب اصلا
تمام؟ فهل يقدر الانسان انه يتحدى نفسه ويتحدى الناس كلهم وهو من ضمنهم الاف المرات ويجيب سبائك لغوية جديدة الاف المرات وينتصر في كل مرة يا راجل ده احنا ده ازا كنا احنا بنقول ان من الاول خالص بنقول ان اللغة الشعرية
اللغة الشعرية كلها على قدر ما وصل لنا على جلالة قدرها في الشعر الجاهلي وما بعده كلها قائمة على بضع عشرات من السبائك اللغوية بضع عشرات بس فما بالك لما بنقول ان القرآن جاء بالاف فجأة القرآن جاء بالاف السبائك اللغوية وكان قبلها
بضع عشرات. يعني خلينا مسلا نقول ان بضع عشرات دي يعني ما تكملوش متين سبيكة يعني الادباء كلهم ما كملوش متين سبيكة وجه القرآن باكتر من تلت تلاف سبيكة تمام
سبحانك ربي ما اعظمك. الحمد لله الذي جعل القرآن كتابنا طيب آآ السؤال الرابع وخلوني بعد كده ما اقولش الاسامي علشان وانا بقول الاسامي دلوقتي قلت ممكن الناس ما ما تحبش ان اساميها تتقال. طيب السؤال الرابع
آآ قلت ان آآ عتبة بن ربيعة لما ذهب للرسول عليه الصلاة والسلام وقرأ النبي صلى الله عليه وسلم قرأ عليه بعض آيات من آآ من سورة فصلت رجع قال لقومه ما فهمت شيئا مما قال. غير انه انذركم صاعقة مثل صاعقة عاد وثمود
فهل هو يقصد انه لم يفهم القرآن ولم يستسغ ام يقصد انه استساغه ولكن لم يفهمه؟ لا طبعا. هو استساغه لكن ما فهموش لانه لو مكان ما استساغهوش يعني لم يستسغ بالعربي بقى. لو كان عتبة بن ربيعة لم يستسغ السبائك القرآنية دي
كان هيستنكرها اول ما يسمعها. كان هيقول للنبي مسلا ايه ايه اخينا استنى بس شوية. انت ايه الكلام اللي مش راكب على بعضه اللي انت بتقوله ده طبيعي لكن آآ هو ما قالش كده هو ما استنكرش اللي سمعه
بالعكس ده هو ان صح التعبير وصل لدرجة التتنيح. يعني وهو بيسمع القرآن تنح مش عارف يقول اي حاجة مش عارف يرد باي طريقة انشغل بتلقي المظاهر التجديدية في اللغة اللي هي الكثيفة زي ما قلنا قبل كده
لدرجة ان كان بيسمعها اول مرة فكانت صدمة بالنسبة له. فشغلته عن المعاني اللي المفروض يستوعبها من الكلام وصلت فهو آآ استساغ ولكنه لم يفهم لم يكن ذهنه صافيا ليفهم المعاني
تمام. طيب السؤال الخامس آآ ذكرت في الحلقة التي تتناول خصيصة التجويد في القرآن انه تفرد بقواعد تجويد خاصة به من مد واخفاء واقلاب وغيرها. ماشي لكننا نجد كذلك في الطقوس الكنسية امر مشابه عند المسيحيين. عند النصارى يعني. النصارى
فكيف اصبح ذلك ميزة متفردة وجديدة في القرآن؟ رغم وجود ما يمثلها في الديانة النصرانية والتي هي قبل القرآن. طيب بص يا حبيبي آآ المقدمة خاطئة فكانت النتيجة غلط. ليه بقى؟ لان الالحان اللي موجودة في الطقوس الكنسية
مش اصلية يعني ايه؟ يعني مش من قواعد الكتاب المقدس اصلا عن ان الكتاب المقدس عندهم آآ انما هي اختراع النصارى نفسه يعني لم يأمرهم الانبياء بذلك ما فيش نص في الكتاب بيقول اه اه تحسين التلاوة او تحسين القراءة او اقرأه بنغمات. ما فيش الكلام ده خالص. ما فيش في
الكتابية اي شيء له علاقة بهذا الامر طيب يعني ما فيش اي اه تعليم له اه علاقة بطريقة الاداء الصوتي في للقراءة الكلام ده هم صنعوه لنفسهم وكل كنيسة لها الحانها الخاصة
وانا دلوقتي لما بقول كل كنيسة ما اقصدش من الناحية العقائدية انما كمان من الناحية الجغرافية. يعني الكنيسة القبطية مثلا. الكنيسة القبطية اسمها كده علشان قبط بيساوي شعب مصر الكنيسة القبطية هي الكنيسة المصرية
خلاص اللي هي موجودة على ارض مصر وشعبها او رعاياها في سباق تحت ولا ايه؟ والشعب او الرعاية مصريين تمام كده بغض النظر عن العقيدة فهتلاقي مسلا الكنيسة القبطية الارثوذكسية. وهتلاقي الكنيسة كنيسة الاقباط الكاثوليك
تمام دي لها طقوسها والحانها ودي لها طقوسها والحانها تمام مش بس كده. يعني الاتنين على ارض مصر وكل واحدة فيهم لها الحان. لها الحانها الخاصة كمان ان الكنائس الارثوذكسية
اللي هي متشابهة في العقيدة هنلاقيه كل كنيسة لها طقوسها الخاصة بالالحان الخاصة بتاعتها تمام؟ يعني الكنيسة الكنيسة القبطية غير الكنيسة القيصرية اللي في آآ في تركيا غير الكنيسة الكنيسة اسف القيصرية بتاعة روسيا
غير الكنيسة القسطنطينية بتاعة قسطنطينية بتاعة تركيا غير الارمنية غير الحبشية وهكذا. زي ما قلنا ان الالحان بس هي دي دي امر مستحدث هم عملوه ما لهوش علاقة بالتعاليم اللي ورد بها الكتاب نفسه
اتفقنا تمام. السؤال السادس ذكرتم في الحلقات الاولى آآ عن الافتتاحيات القرآنية. اه لما كنا بنتكلم في ادب السورة. ومن بينها الافتتاحية باستخدام اداة لا. كما في قوله تعالى لا اقسم بهذا البلد
جميل والتي جاءت لتأكيد القسم حيث انها عادة تستخدم للنفي. لكن آآ وردنا في كتاب ثلاث رسائل في اعجاز القرآن كلام للامام الخطابي انه استشهد ببيت شعر للعجاج. يذكر فيه استخدام اداة لا للتأكيد وليس للنفي
فقال ان العرب تذكر الله وتلغيه. وتضمر له وتستعمله وساق قول الشاعر في بئر في بئر لا حور سرى وما شعر فما قولكم في هذا الكلام والذي هو مماثل لما جاء في القرآن. طيب بص الاجابة المختصرة
اني هقول لك ان انا ما قلتش ان استخدام لا بمعنى نعم ما جاش في اللغة انا اللي قلته ان القرآن استخدمها كفاتحة من فواتح السور استخدامها كفاتحة هو ده مظهر التجديد
الذي جاء به القرآن خلاص كده ؟ يبقى الجديد او الاستخدام الجديد في في اللغة القرآنية انه يستخدمها في الفواتح لكن في كل النصوص البشرية العربية حتى وان كانت مستخدمة
تمام؟ الا انها لم تستخدم فاتحة للكلام اتفقنا على ده؟ اتفقنا. دي الاجابة المختصرة خلاص فيبقى زي ما قلنا ان مظهر التجديد هو استخدام هذا هذا السياق او هذه هذه التركيبة في
فاتح السور هو ده مظهر التجديد جميل. طيب. تعال بقى استغل سؤالك وانبه معك على التأصيل اظنه مهم العلمي لغوي اظنه مهم بص يا حبيبي مبدئيا مين اللي جمعه النصوص اللغوية الادبية العربية الجاهلية؟ مين اللي جمعوها
اللي جمعوها هم العلماء المسلمين جمعوها ليه؟ لان اللغة هي وعاء الوحي المنزل علشان نفهم الوحي لازم نبقى فاهمين اللغة. وعشان نحافظ على الوحي. او نحافظ على معاني الوحي. لازم نبقى
محافظين على اللغة اللي اللي هنفهم بها الوحيدة. فجمعوا كلام العرب سواء اشعار او نثر او خطب او امثال او حكم ايا كان. خلاص طيب جمعوها امتى جمعوها في القرن التاني والتالت الهجري
تمام يعني الكلام ده بعد الاسلام ده معناه ايه؟ معناه ان العلماء لما جمعوا الكلام ده جمعوه من ناس معاصرين لهم. ما احنا الحضارة العربية ما كانتش حضارة كتابية فهم جمعوه من ناس معاصرين
يعني روحوا لواحد مسلا في البادية. يعني يروحوا لمسلا لواحد في البادية. تمام؟ يقولوا له هو معروف مسلا الواحد ده جزل اللغة آآ آآ لسانه لم يلحن بالاعاجم آآ شاعر مثلا آآ لا يشق له غبار فيروحوا له. يتكلموا معه. هل تعرف في لغة العرب كذا
طيب ما معاني كلمة كذا هل ذكر في لغة العرب استخدام كذا بمعنى كذا وهكذا وهكذا وهكذا تمام فدي الطريقة اللي هم جمعوا بها اللغة جميل. ده برضو معناه ايه
معناه ان الراجل المعاصر لهم ده كلامه عبارة عن رواية منقولة شفهيا عمن سبقوه هو ما عاصرش هو كمان العصر الجاهلي تمام؟ هو بينقل عن من سبقوه واحنا ما عندناش ولا هو كمان
سند متصل بموثوقين في العدالة والضبط تمام؟ نقدر من خلالهم ان احنا نتأكد ان الكلام اللي هو بيقوله في القرن التاني والتالت ده انه اكيد من فترة الجاهلية تمام؟ فصحيح ان معظم الكلام هيكون من فترة الجاهلية ما عندناش مشكلة في الكلام ده. لان اكيد الكلام الادبي
هيفضل من قول في الوسط البدوي اللي هو بعيد عن عن اللحن اللحن الاعاجم هيفضل منقول وسطهم آآ بدرجة كبيرة لكن برضو لا نأمن عليه الاضافة والتغيير والكلام ده. فممكن يكون فيه بعض النصوص الادبية المنسوبة لفترة
الجاهلية وفي الحقيقة تم يعني تغيير فيها او هي من فترة ما بعد الاسلام فيبقى على الاساس ده في مشكلة اني الاقي اه اسف ما فيش مشكلة اني الاقي كلام منه كلام من الكلام المنسوب لفترة الجاهلية يشبه ما جاء في القرآن الكريم
ليه؟ لان اللي نقله اللي هو الشخص العربي اللي قال العلماء راحوا اتكلموا معه ده هو واللي سمع منهم اللي قبلوه منه يمكن يمكن لمدة مسلا آآ اربع او خمس
اجيال سبقوه. كلهم كانوا عرب مسلمين فلو واحد آآ فلو واحد وهو بيقول بيت الشعر مثلا لو فيه لفظ نسيه تمام؟ هيستدعيه من هيستدعي من ذاكرته هيستدعي لفظ يؤدي نفس المعنى. طيب هو بالفعل هو باعتباره عربي مسلم فهو متأثر
باللغة القرآنية فبالتالي لما يستدعي ممكن اللفظ اللي يستدعيه ده علشان يحطه في اللفظة اللي نسيها يحطه مكانها ممكن يكون اللي بيستدعيه ده لفظ القرآن فيزبط اللفز اللي نسيه ويزبط البيت او بيت الشعر او الكلام ده يزبطه ويزبط الوزن باستخدام لفز
اسلامي قرآني تمام؟ فيدخل اللفظ القرآني في النصوص الجاهلية واحنا بقى بناخده غير المدقق يعني او غير المحقق بياخده باعتبار ان هو خلاص هو زي يعني حفز الشعر زي حفز
مدام موجودة في خلاص الموضوع لا. فعشان كده طيب هل الكلام ده موجود بنسبة كبيرة في النصوص الادبية الجاهلية لأ. نقدر نقول ان غالب او يعني السؤال آآ ده اللي وقع فيه بعض بعض الادباء
لما قالوا ان لا ده كل الادب الشاعر الجاهلي كله آآ منحول تمام يعني منسوب بالباطل للجاهلية اكيد الكلام ده طبعا مش صح. اللي يقول كده يبقى متحيز عكسي يعني يعني ايه عكسي؟ يعني عكس اللي بيقول ان كل اللي وصل لنا من الجاهلية هو جاهلي فعلا
الاتنين غلط. لان اللي بيقول ان كل اللي وصل لنا هو جاهلي فعلا هو بيقول كده من غير اه من غير وجود آآ او بيقولوا برغم عدم وجود آآ توثيق تاريخي
ان احنا قلنا ان ما فيش الروايات متصلة السند آآ بنقل الموثوقين. الكلام ده مش موجود والتحيز العكسي بقى هو اللي بيقول ان كل او او معزم اللي وصل لنا من فترة الجاهلية كله منحول بالباطل. برضو لان ما عندكش الدليل. تمام؟ طيب
وبصراحة هو التحيز العكسي ده ده اللي واقع فيه الدكتور آآ طه حسين آآ رحمه الله في فترة من حياته او انا طبعا بقول رحمه الله لان الدكتور آآ محمد عمارة رحمة الله عليه. آآ اثبت آآ في كتاب اسمه طه حسين
ما بين الانبهار بالغرب والانتصار للاسلام. اثبت ان المرحلة اللي طه حسين اه عك فيها دي كانت المرحلة الوسطى من حياته. وبعد كده هو يعني الاقوال دي وانتصر الاسلام في كتب آآ في كتب كتير بعد كده. طيب ايه بقى المعيار اللي
على اساسه نقدر نقول ان النص او اللفظ ده هو حقيقي من فترة الجاهلية ولا هو من بعد الاسلام ودخل في المنقول عن فترة الجاهلية نقدر نجيبها ازاي دي اللي استنبطته من كلام آآ دكتور احمد بسام ساعي ان المعيار هو كثرة الدوران
يعني ايه؟ يعني خلينا خلينا نتفق ان الالفاظ اللغوية القرآنية الفاظ جزلة وعلى ابلغ ما يمكن ان تكون من دقة الاستخدام تمام وطبعا ده يعني يعني اه هي بلغت غاية الدقة ولكن ده يقدر يقدر عليه البشر يقدر يستخدموه البشر يجيبه يتلفظوا به
يستخدموه بنفس الدقة. ده الكلام ده يقدر عليه البشر. فده يقدر عليه البشر يبقى اللفظ المنقول اللي هو المنسوب لفترة الجاهلية ده لو كان مستخدم بكثرة في النصوص الادبية بتاعة الجاهلية يبقى ما فيش مشكلة ان هو فعلا من فترة ما قبل الاسلام. ما عنديش مشكلة. خلاص؟ لكن لو ما لوش اثر
الا في بيت او بيتين يبقى ايه اللي يمنع الادباء والشعراء ان يستخدموا اللفز ده او الاستخدام ده بكثرة ما فيش سبب منطقي تمام كده؟ يبقى الخلاصة ان بعض الالفاظ بعض الالفاز المنسوبة لفترة الجاهلية
او للشعر الجاهلي مشابهة للاستخدام القرآني معي رقم اتنين معيارية صحة النسبة لفترة الجاهلية هي كثرة الدوران. يعني كثرة الاستخدام في النصوص الادبية الجاهلية رقم تلاتة الالفاظ اللي بتنسب لفترة الجاهلية
وتشابه الاستخدام القرآني لكنها لا تستخدم بكثرة في الادبيات الجاهلية يبقى غالبا ما تكون اسلامية ولكنها ادخلت واضيفت خطأ لفترة الجاهلية اثناء فترة تجميع اه تجميع النصوص الادبية السابقة طيب كده الحلقة طولت معلش سامحوني هم كانوا ست اسئلة بس آآ الاجابة آآ حد يعني
بطلت ان هي تكون فيها نوع من من التوضيح والسرد علشان آآ رقم واحد آآ تعرفوا ان احنا بنتابع التعليقات حضراتكم. آآ رقم اتنين علشان بنهتم ان يكون كل نقطة
اه مش مفهومة نحاول نوضحها لحضراتكم يعني نحط النقط على الحروف بحيس ان يبقى المادة المقدمة ما تكونش مادة جافة الناس ان هي لا ده ده الموضوع ده تقيل علينا. لأ هو فيه بعض النقط
اللي ممكن ما تبقاش عندك القدرة انك انت مستوعبها بصورة كويسة خصوصا لو بتسمع بس. نصيحة يا اخوة نصيحة. لما تسمع الحلقة بالورقة والقلم وتكتب العلم صيد والكتابة قيده فاكتب علشان الموضوع ما يسحش في دماغك. لان كثرة الكلام وكثرة الامثلة هتلاقي نفسك مش عارف تجمع اي حاجة
اكتب علشان يبقى الكلام واضح قدامك فلما تشوفه وتشوف التربيتات من اللي ما بينه هتفهم تمام؟ لكن اللي قاعد مستمع بس كده بيتسلطن. الجلسات دي مش للسلطنة. او على الاقل السلطنة فيها مش بمجرد
التلقي السمعي سبحانك اللهم وبحمدك اشهد ان لا اله الا انت استغفرك واتوب اليك. السلام عليكم ورحمة الله وبركاته